антидъмпинговото разследване на вноса на стоманени колела от Китай (8), в което се твърди, че правата на останалите оказали съдействие износители са нарушени, тъй като извадката, изготвена от двама производители износители, е била намалена до един, след като другият включен в извадката производител износител е решил на по-късен етап да не окаже съдействие по време на разследването. Освен това беше посочено, че практиката на Комисията при предишни антидъмпингови разследвания е била да включва в извадката поне три дружества. Накрая се твърди, че извадка от три дружества би била по-подходяща с оглед на факта, че износителите могат да имат различни канали за продажби, видове продукти и клиенти, както и различно конкурентно положение.
 (34)
 В съответствие с член 17, параграф 1 от основния регламент подборът на извадката следва да се основава на най-големия представителен обем на производството, продажбите или износа, за който е разумно да се очаква, че може да бъде разследван в рамките на наличното време. Както е посочено в съображение 30, включените в извадката групи от производители износители са представлявали над 40 % от докладвания износ от Китай за Съюза по време на разследвания период, което е представително равнище. Комисията счете, че подбраната извадка съдържа най-голямото количество внос, за което е разумно да се очаква, че може да бъде разследвано в рамките на наличното време. В тази връзка в двете включени в извадката групи от производители износители участват голям брой субекти (пет производствени субекта и седем търговски субекта) и поне четирима производители износители с разнообразни канали за продажби и клиенти, и голям брой продукти. Освен това дали след като бъде включено в извадката, дадено дружество действително ще окаже съдействие или не, е необходимо, но не и достатъчно условие, за да бъде взет предвид даден производител износител при подбора на извадка съгласно член 17, параграф 1 от основния регламент. По отношение на предполагаемата практика на Комисията да подбира извадка от най-малко три дружества, се отбелязва, че както е обяснено по-горе, подборът на извадката се основава на най-големия представителен обем на производство, продажби или износ, за който е разумно да се очаква, че може да бъде разследван в рамките на наличното време в конкретния случай. Твърдението за разлики в конкурентното положение беше отхвърлено, тъй като страните не обясниха по какъв начин това би поставило под въпрос представителността на въпросната извадка, както и как с включването в извадката на трето дружество биха били преодолени разликите в конкуренцията, ако има такива.
 (35)
 YOFC посочи, че включването му в извадката не би било обременяващо за Комисията, тъй като поради пандемията от COVID-19 Комисията не извършва контролни посещения на място.
 (36)
 Въпреки че в този случай екипът на Комисията не извърши контролни посещения на място, той осъществи кръстосани проверки от разстояние (КПР) на отговорите на въпросника. Провеждането на КПР не означава, че Комисията спестява време при разследването. По-скоро обратното, тъй като за да се подготви проверка на предоставената от дружествата информация, когато тя се извършва от разстояние, е необходимо повече време. Поради това твърдението беше отхвърлено.
 (37)
 YOFC също така заяви, че следва да бъде включено